death-toll-raised-to-65-in-pakistan-train-fire- News18 Assam\nপাকিস্তানত চলন্ত ৰে'লত ভয়ংকৰ অগ্নিকাণ্ড, মৃতকৰ সংখ্যা ৬৫জনলৈ বৃদ্ধি\nবতাহত বিয়পে কোৰোণা ভাইৰাছ! বিজ্ঞানীসকলৰ দাবীক স্বীকৃতি দিলে WHO-এ\nBubonic Plague: এন্দুৰ জাতীয় জন্তুৰ কেঁচা মাংস ভক্ষণ! এইবাৰ চীনত বিউবনিক প্লেগৰ সকীয়নি\nকোৰোণা ভাইৰাছৰ ঔষধঃ দুসপ্তাহৰ ভিতৰত আহিব পাৰে ভাল খবৰ!\nভাৰতত টিকটক নিষিদ্ধ হোৱাৰ পিছত কোম্পানীটোৰ হ'ব পাৰে ৬ বিলিয়ন ডলাৰৰ লোকচান!\nUpdated:October 31, 2019, 11:26 AM IST\nপাকিস্তানৰ ৰে'ল মন্ত্ৰী শ্বেখ ৰছিদে কয় যে চিলিণ্ডাৰ বিস্ফোৰণৰ ফলতে ৰে'লখনত সংঘটিত হয় অগ্নিকাণ্ড।\nLast Updated: October 31, 2019, 11:26 AM IST\nপাকিস্তানত চলন্ত ৰে'লত সংঘটিত হোৱা ভয়ংকৰ অগ্নিকাণ্ডৰ ঘটনাত নিহত লোকৰ সংখ্যা ৬৫জনলৈ বৃদ্ধি পাইছে। আন ৪০জনতকৈ অধিক যাত্ৰী অগ্নিদগ্ধ হৈ বৰ্তমান চিকিৎসাধীন হৈ আছে। কৰাচী-ৰাৱালপিণ্ডি তেজগাম এক্সপ্ৰেছত বৃহস্পতিবাৰে পুৱা সংঘটিত হয় এক ভয়ংকৰ অগ্নিকাণ্ড। ৰে'লখনে পুৱা ৰহিম য়াৰ খান ৰে'লৱে ষ্টেচনৰ সমীপৰ লিয়াকতপুৰ পোৱাৰ সময়তে এটা ডবাত জুইৰ সূত্ৰপাত হয়। মুহূৰ্তৰ ভিতৰতে ৰে'লখনত বিয়পি পৰে জুই। অগ্নিকাণ্ডৰ সূত্ৰপাত হোৱাৰ সময়ত ৰে'লখনৰ অধিকাংশ যাত্ৰী শুই আছিল।\nএই অগ্নিকাণ্ডত ৰে'লখনৰ তিনিটা ডবা ভস্মীভূত হয়। হঠাৎ জুয়ে ভয়ংকৰ ৰূপ লোৱাত ডবাৰ ভিতৰতে আবদ্ধ হৈ মৃত্যুমুখত পৰে যাত্ৰীসকল। একাংশ যাত্ৰীয়ে নিজৰ জীৱন ৰক্ষাৰ বাবে ৰে'লৰ পৰা জঁপিওৱাৰ ফলতো আহত হয়।\n'ডন'ৰ খবৰ অনুসৰি, পাকিস্তানৰ ৰে'ল মন্ত্ৰী শ্বেখ ৰছিদে কয় যে চিলিণ্ডাৰ বিস্ফোৰণৰ ফলতে ৰে'লখনত সংঘটিত হয় অগ্নিকাণ্ড। বৰ্তমান উক্ত ৰে'লপথটোৰে চলিবলগীয়া সকলো ৰে'লৰ পথ সলনি কৰা হৈছে। ক্ষতিগ্ৰস্ত ৰে'লপথছোৱা অতি শীঘ্ৰে মেৰামতি কৰা হ'ব বুলিও জনায় ৰে'ল মন্ত্ৰীগৰাকীয়ে।
